b"\n_START_ARTICLE_\nLiebster Gott, wenn werd ich sterben?, BWV 8\n_START_SECTION_\nOrigen i context\n_START_PARAGRAPH_\nAquesta cantata i les altres tres conservades per a aquest diumenge, les BWV 27, BWV 95 i  BWV 161, tracten de la mort, d'acord amb l'evangeli (Lluc 1, 11-17), que relata la resurrecci\xc3\xb3 d'un fill d'una v\xc3\xaddua de Nain. Per a Bach, la mort est\xc3\xa0 estretament vinculada a la resurrecci\xc3\xb3, i aix\xc3\xad la cantata est\xc3\xa0 estructurada en dues parts, dedicada cadascuna a un aspecte del tr\xc3\xa0nsit de la vida. Com \xc3\xa9s habitual en les cantates corals a les quals pertany, el text \xc3\xa9s d'autor an\xc3\xb2nim, i empra l'himne del mateix t\xc3\xadtol, anterior a 1697, de Caspar Neumann; les estrofes inicial i final es mantenen en els n\xc3\xbameros corresponents, i els interiors s\xc3\xb3n una par\xc3\xa0frasi de les altres estrofes de l'himne. Aquesta primera versi\xc3\xb3 de la cantata est\xc3\xa0 en Mi major, Bach en f\xc3\xa9u una reposici\xc3\xb3 posterior l'any 1740, en Re major, que pr\xc3\xa0cticament no es toca mai."